Plínio Salgado
<s>Plínio Salgado (São Bento do Sapucaí, 22. siječnja 1895. – São Paulo, 8. prosinca 1975.) je bio brazilski fašistički političar, pisac, novinar i teolog, najpoznatiji kao osnivač i predvodnik pokreta brazilskog integralizma, ekstremno desnog fašističkog pokreta organiziranog po uzoru na Mussolinijev talijanski fašizam.</s>

<s>Rođen je u konzervativnoj zajednici, a kao dijete je pokazao interes za matematiku i geometriju, ali se kasnije prebacio na psihologiju i filozofiju.</s><s>Tokom svog školovanja je odbio materijalističku filozofiju i pronašao spas u katoličkoj teologiji, koja će ga ideološki oblikovati.</s><s>Godine 1918. oženio se Marijom Amélijom Pereira, a sljedeće godine je par dobio kćerku Mariju Améliju Salgado.</s><s>Supruga mu umire 15 dana nakon rođenja, što je bio glavni razlog njegova odbacivanja materijalizma.</s><s>Salgado se ponovo oženio 17 godina kasnije za Carmelu Patti.</s><s>Godine 1926. objavio je svoj prvi roman, O Estrangeiro.</s><s>Tokom 20-ih i 30-ih godina postaje dio nacionalističkog pokreta, što je kulminiralo osnivanjem stranke Ação Integralista Brasileira, koja bila stranačko utjelovljenje ideologije brazilskog integralizma.</s>

<s>Salgado i integralisti su isprva podržavali desnu diktaturu Getúlija Vargasa, no kada ih je ovaj 1937. godine, kada mu više nisu bili od koristi, zabranio (zajedno s ostalim strankama u zemlji), pokušali su izvesti državni udar i ubiti Vargasa, no pokušaj je neslavno propao.</s><s>Stranka se raspala, a Salgado je poslan u egzil u Portugal.</s><s>Po povratku osniva novu stranku, Partido de Representação Popular, koja mu osigurava mandat u parlamentu, no tamo nije imao prevelikog utjecaja.</s><s>Svoje predsjedničke ambicije pokušao je ostvariti na izborima 1955., no osvojio je samo 8.28% glasova.</s><s>Podržao je državni udar 1964. godine koji je uveo vojnu diktaturu te je ponovo dobio mjesto u parlamentu.</s><s>Iz politike se povukao 1974. godine, samo godinu dana prije svoje smrti u São Paulu.</s>

<s>Brazilski političari
Brazilski pisci
Brazilski novinari
Teolozi
Fašisti
Političari u Drugom svjetskom ratu
Authority control</s>

